* **l**

**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2020.gada 18.augustā Nr.317**

(protokols Nr.17, 13.p.)

**Par finansējuma piešķiršanu grāmatas Visvaldis Lācis. Atmiņas. izdošanai**

Madonas novada pašvaldība 2020.gada 31.jūlijā ir saņēmusi apgāda “Jumava” valdes locekļa Jura Visocka iesniegumu (reģistrēts Madonas novada pašvaldībā ar Nr.MNP/2.1.3.1/20/2455) ar lūgumu atbalstīt grāmatas projektu par Visvaldi Lāci.

Apgāds “Jumava” ir uzsācis darbu pie grāmatas par leģionāru, nacionālpolitiķi, publicistu, rakstnieku un vēsturnieku Visvaldi Lāci.

Grāmata vēstīs par Visvalža Lāča dzīvi, viņa darbiem un vārdiem, kas ietekmējuši vēsturiskus un politiskus notikumus Latvijā, par ikdienas likstām, priekiem un notikumiem viņa dzīves. Tās saturu veidos vairāk nekā 10 autori, kuri ir pazinuši vai bijuši tuvi ar pašu Visvaldi Lāci, autoru stāstus papildinās atbilstošas fotogrāfijas.

Ar šo grāmatu autori un izdevniecība grib uzrunāt pēc iespējas plašāku auditoriju un iepazīstināt ar patiesi ievērojamu un nozīmīgo Latvijas personību.

Neskatoties uz to, ka izdevniecība “Jumava” šajā grāmatas projektā ieguldīs savus līdzekļus, tiek lūgts Madonas novada pašvaldību un Vestienas pagasta pārvaldi izskatīt jautājumu par šīs nozīmīgās grāmatas atbalstu. Tiek piedāvāta īpašā vienas grāmatas cenu EUR 12,00 (divpadsmit euro, nulle centi) – vēlamais iepirkums 100 grāmatas.

Kopējā summa par 100 (simts) grāmatām sastāda EUR 1200,00 (viens tūkstotis divi simti *euro*, 00 centi).

Ņemot vērā 13.08.2020. Kultūras un sporta jautājumu komitejas un 18.08.2020. Finanšu un attīstības komitejas atzinumu, **atklāti balsojot: PAR – 13** (Andrejs Ceļapīters, Andris Dombrovskis, Zigfrīds Gora, Artūrs Grandāns, Gunārs Ikaunieks, Valda Kļaviņa, Agris Lungevičs, Ivars Miķelsons, Andris Sakne, Rihards Saulītis, Inese Strode, Aleksandrs Šrubs, Gatis Teilis)**, PRET - NAV, ATTURAS - NAV,** Madonas novada pašvaldības dome **NOLEMJ:**

Piešķirt finansiālu atbalstu EUR 1200,00 (viens tūkstotis divi simti *euro*, 00 centi) grāmatas “Visvaldis Lācis. Atmiņas” izdošanai no Attīstības nodaļas 2020.gada apstiprinātā pasākuma budžeta koda Nr.82088, kas paredzēts Madonas novada reprezentatīvās grāmatas - fotoalbuma izdošanai.

Domes priekšsēdētājs A.Lungevičs

*D.Torstere 22034411*